Slovenska Bistrica, 27. 7. 2023

Srednja šola Slovenska Bistrica, ulica dr. Jožeta Pučnika 21, 2310 Slovenska Bistrica na podlagi petega odstavka 27. člena Zakona o uveljavljanju pravic iz javnih sredstev (Uradni list RS, št. 62/10, 40/11, 40/12 – ZUJF, 57/12 – ZPCP-2D, 14/13, 56/13 – Zštip-1, 99/13, 14/15 – ZUUJFO, 57/15, 90/15 IN 38/16 – odl.US, 51/16-odl. US, 88/16-ZSVarPre-e in 88/16, 61/17-ZUPŠ, 75/15,77/18, 74/19, 189/20-ZFRO in 54/22-ZUPŠ-1 objavlja

**RAZPIS ZBIRANJA PONUDB ZA IZVAJANJE PRILAGOJENEGA PREVOZA DIJAKINJE Z ODLOČBO OPREDELJENO KOT TEŽJE GIBALNO OVIRANO V ŠOLSKEM LETU 2023/2024**

Srednja šola Slovenska Bistrica (v nadaljevanju naročnik) je na spletni strani in oglasni deski šole objavil obvestilo o razpisu zbiranja ponudb za »Prilagojeni prevoz težje gibalno ovirane dijakinje«, v okviru katerega bo z izbranim izvajalcem te storitve sklenil pogodbo z veljavnostjo obdobja šolskega leta 2023/2024, od 1. 9. 2023 do 24. 6. 2024.

Pogodba sklenjena za obdobje šolskega leta se lahko predčasno prekine delno ali v celoti, če dijakinja nima več statusa dijaki pri naročnika.

Vabimo vas, da predložite ponudbo v skladu z navodili za izdelavo ponudbe do 16. 8. 2023 do 10.00 ure na sedež naročnika skladno z navodili.

**1. Predmet javnega razpisa**

Prevoznik bo izvajal prevoz za dijakinjo z odločbo opredeljeno kot težje gibalno ovirano dijakinjo, ki zaradi svoje gibalne oviranosti ne more uporabljati javnega prevoza in potrebuje prilagojen prevoz. Dijakinja ne uporablja invalidskega vozička zato prevoz ni potrebno opravljati s prilagojenim vozilom.

**2. Čas in relacija izvajanja prilagojenega prevoza**

Prevoznik mora zagotavljati prevoz za dijakinjo za vse dni pouka v skladu s šolskim koledarjem oziroma za dneve prisotnosti dijakinje v šoli. Prevoz dijakinje pripada tudi v primeru, če je potrebno opraviti prevoz v skladu s šolskim urnikom v kraj izven kraja šolanja v okviru šolskih dejavnosti in ekskurzij, ki so obvezne po ceni na kilometer, ki jo poda za dnevni prevoz in dejansko prevoženih kilometrih.

Ponudnik bo opravljal prevoz:

* **za dijakinjo** na relaciji: Stari grad 38, 2321 Makole – Srednja šola Slovenska Bistrica, Ulica dr. Jožeta Pučnika 21, 2310 Slovenska Bistrica –Stari grad 38, 2321 Makole (po Google zemljevidu - daljinomer v eno stran 20,9 km; v obe smeri 41,8km).

V primeru spremembe bivališča dijakinje si naročnik pridržuje pravico, da naročilo spremeni in da od izbranega ponudnika zahteva, da ta prevoz zagotovi tudi in druge (nove) lokacije.

Ponudnik bo prevoz opravljal dnevno, in sicer zjutraj med 6.30 in 8 uro ter popoldan (povratek) med 13.30 in 14.20 uro. Izbran ponudnik bo s konkretnim časom izvajanja prilagojenega prevoza obveščen z določitvijo šolskega urnika. Ponudnik mora v primeru organizacijskih sprememb pri naročniku (urnik, dejavnosti…) ure prevoza ustrezno prilagoditi.

Naročnik si pridržuje pravico, da po potrebi spremeni ali od izvajalca zahteva, da zagotovi tudi iz druge lokacije.

Pri izvajanju prevoza je potrebno zagotoviti varnost in pomoč dijakinji pri vstopu in izstopu iz vozila. Vozilo je potrebno zaustavljati na varnih mestih za vstop in izstop. Pred šolo voznik preda dijakinjo stalni spremljevalki. Stalna spremljevalka pospremi dijakinjo do vozila ob odhodu domov.

**3. Pogoji za opravljanje prevoza**

Na razpis za opravljanje prilagojenega prevoza težko in težje gibalno ovirane dijakinje **za šolsko leto 2023/2024 (od 1. 9. 2023 do 24. 6. 2024)** se lahko prijavi prevoznik ki kot fizična ali pravna oseba opravlja dejavnost prevoza in svojo ustreznost izkazuje z naslednjo dokumentacijo:

* veljavno licenco za opravljanje prevozov oseb s posebnimi potrebami ali licenco za opravljanje drugih prevozov, če izpolnjuje druge pogoje prilagojenega prevoza;
* potrdilom (homologacijo), da poseduje vozilo, ki je prilagojeno prevozu težje ali težko gibalnega oviranega dijaka (vozilo, ki je predelano oziroma primerno za prevoz težje ali težko gibalno oviranega dijaka) s priloženo fotografijo vozila, kjer je viden tip in registrska številka vozila;
* potrdilo o tehnično ustreznem vozilu in veljavna registracija.

Ponudnik mora v primeru tehničnih in drugih razlogov zagotoviti nadomestno vozilo za nemoteno opravljanje storitev. Prav tako mora zagotoviti, da bodo prevoze opravljali vozniki, ki izpolnjujejo predpisane pogoje.

**5. Cena (vrednost ponudbe)**

Ponudnik mora v ponudbi in obrazcu predračuna izpolniti vse zahtevane podatke, in sicer ceno prevoza na kilometer, ceno prevoza na dan in ceno prevoza na mesec brez DDV-ja in z obračunanim DDV-jem. Vrednost ponudbe bo tako razvidna iz izpolnjenega predračuna, ki je sestavni del ponudbe.

Naročnik (Srednja šola Slovenska Bistrica) bo sklenila pogodbo s prevoznikom, ki bo ob izpolnjevanju pogojev iz razpisne dokumentacije podal najugodnejšo ponudbo. Najugodnejši je tisti ponudnik, ki izpolnjuje pogoje za prevoz dijakinje in čigar ponudba cene prevoza na kilometer z DDV-jem je najnižja ob tem pa se upošteva najbolj racionalna relacija.. Za obračun se priznavajo samo dejansko prevoženi kilometri od naslova prebivališča dijakinje do šole in nazaj do naslova prebivališča dijakinje.

Ponudnik mora za čas sklenitve pogodbe zagotoviti fiksno ceno. Cena mora vsebovati stroške, popuste, rabate in DDV. Naknadno naročnik ne bo priznaval nobenih stroškov, ki niso zajeti v ponudbeni ceni.

Ponudnik mora v ponudbi in obrazcu predračuna izpolniti vse zahtevane podatke, in sicer ceno prevoza na kilometer, ceno prevoza na dan, mesec in šolsko leto vse brez in z vključenim DDV-jem.

Celotna vrednost ponudbe je razvidna iz ponudbenega predračuna, ki je sestavni del ponudbe.

Ponudba mora biti veljavna do vključno 31. 8. 2023.

V primeru, da izbrani ponudnik ne bo podpisal in vrnil pogodbe na naročnikov naslov v roku 3 dni od njenega prejema, se bo štelo, da je ponudnik odstopil od pogodbe.

Ob kršitvah pogodbenih obveznosti lahko naročnik prekine oziroma odstopi od pogodbe.

Ponudnik mora naročniku za opravljeno storitev do 5. dne v naslednjem mesecu izstaviti e-račun s specifikacijo opravljenih voženj. Račun mora vsebovati naslednje podatke:

* datum opravljene storitve z zneskom
* prisotnost učenca v obračunskem obdobju
* izjavo o pravilnosti in točnosti podatkov

Rok za plačilo opravljene storitve na podlagi verodostojne listine je 30 dni.

**6. Merilo za izbiro ponudnika**

Za najugodnejšega ponudnika bo izbran ponudnik, ki bo ob izpolnjevanju vseh zahtevanih pogojev za izvajanje prilagojenega prevoza ponudil **najnižjo ceno prevoza na kilometer z DDV-jem z upoštevanjem najbolj racionalne relacije opravljenega prevoza.**

**7. Ostale zahteve**

Ponudniki morajo ponudbe izdelati v slovenskem jeziku in jo nasloviti skupaj z dokazili na naslov

**SREDNJA ŠOLA SLOVENSKA BISTRICA**

Ulica dr. Jožeta Pučnika 21, 2310 Slovenska Bistrica.

Kot pravočasno prejete ponudbe se bodo upoštevale tiste, ki bodo prispele na naslov naročnika najkasneje do 16 8. 2023 do 10 ure.